Starf með eldri borgurum fer víða fram í kirkjum landsins og er blómlegt . Hlymsdalir heitir félagsmiðstöð á Egilsstöðum og þar koma meðal annars saman eldri borgarar . Sr . Sigurður Rúnar Ragnarsson , fyrrverandi sóknarprestur á Norðfirði , hefur starfað með eldri borgurum á Egilsstöðum um skeið . Hann hefur verið með bæna - og samtalshóp einu sinni í viku að jafnaði . Söngur er ómissandi þegar eldri borgarar koma saman . Það veit sr. Sigurður Rúnar mæta vel . Hann samdi sálm við hið þekkta lag : Enginn þarf að óttast síður . Texti hans er bænatexti og náði vel til fólksins . Á myndskeiðinu sem fylgir fréttinni má sjá og heyra Gísla Björnsson syngja við undirleik Önnu Edwardsdóttir Knauf en hún var kirkjuorganisti á Héraði og hann vanur kirkjukórsmaður . Þau æfðu flutninginn og er þetta frumflutningur . Sr . Sigurður Rúnar tók atriðið upp með síma sínum . Mannauður kirkjunnar er mikill jafnt meðal ungra sem aldinna . Hér er svo textinn : Leið mig Guð Lagboði : Enginn þarf að óttast síður Leið mig Guð á lífsins vegi , líf mér gef á nýjum degi . Lát þinn kærleik koma til mín , Kristur Jesús hrein er mynd þín . Viltu Jesús vera hjá mér , Villast aldrei mun ég frá þér . Lát mér skína ljósið bjarta , lifir þú í mínu hjarta . Þegar kvöldar Kristur segir ; kunnir eru mínir vegir . Ávallt vil ég hjá þér vera , vaka yfir þungann bera . Kristur ljós á lífsins vegi , lífgar von á hverjum degi . Þegar stund að kveldi kemur , kýs ég engan öðrum fremur .